b'\n_START_ARTICLE_\nUnreal Tournament 3\n_START_SECTION_\nPelaaminen\n_START_PARAGRAPH_\nPelin PS3-versio sis\xc3\xa4lt\xc3\xa4\xc3\xa4 n\xc3\xa4pp\xc3\xa4imist\xc3\xb6- ja hiirituen, joten peli\xc3\xa4 voi pelata PS3:lla my\xc3\xb6s hiirell\xc3\xa4 ja n\xc3\xa4pp\xc3\xa4imist\xc3\xb6ll\xc3\xa4. Pelaaja voi my\xc3\xb6s valita moninpeliss\xc3\xa4, haluaako h\xc3\xa4n sallia n\xc3\xa4pp\xc3\xa4imist\xc3\xb6tuen vai pelaavatko kaikki normaalilla PS3-ohjaimella._NEWLINE_Pelin PC-versiossa voi tehd\xc3\xa4 uusia karttoja sek\xc3\xa4 muuta sis\xc3\xa4lt\xc3\xb6\xc3\xa4, mutta ne voi my\xc3\xb6s jakaa PS3-pelaajille PlayStation Networkin kautta. T\xc3\xa4m\xc3\xa4n ansiosta PS3-pelaajat p\xc3\xa4\xc3\xa4sev\xc3\xa4t pelaamaan sek\xc3\xa4 kokeilemaan esimerkiksi uusia kentti\xc3\xa4 ja asuja. PC-pelaajilla on siis vapaat k\xc3\xa4det luoda sen n\xc3\xa4k\xc3\xb6isi\xc3\xa4 kentti\xc3\xa4 kuin itse haluavat. My\xc3\xb6s Xbox 360-versioon voi asentaa modeja._NEWLINE_Muihin Unreal-pelisarjan peleihin verrattuna UT3 sis\xc3\xa4lt\xc3\xa4\xc3\xa4 uuden pelityypin, Unreal Warfare, jonka p\xc3\xa4\xc3\xa4piirteen\xc3\xa4 tulee olemaan ajoneuvot ja suuri m\xc3\xa4\xc3\xa4r\xc3\xa4 pelaajia. Pelin p\xc3\xa4\xc3\xa4suunnittelija Steve Polgen mukaan pelin ei ole tarkoitus olla paranneltu versio UT2004:st\xc3\xa4, vaan siit\xc3\xa4 pyrit\xc3\xa4\xc3\xa4n luomaan t\xc3\xa4ysin uusi peli. Unreal Warfaressa pelaajat liittyv\xc3\xa4t yhteen kahdeksasta valittavissa olevista joukkueista ja ryhtyv\xc3\xa4t laajoissa kentiss\xc3\xa4 suorittamaan teht\xc3\xa4vi\xc3\xa4 rajoitetuin varustein. Mit\xc3\xa4 enemm\xc3\xa4n joukkue ansaitsee pisteit\xc3\xa4, sit\xc3\xa4 nopeammin se voi valmistaa kalustoa. Warfare yhdist\xc3\xa4\xc3\xa4 Unreal Tournament 2004:n Assault- ja Onslaught-pelimuodot, eiv\xc3\xa4tk\xc3\xa4 ne esiinny Unreal Tournament 3:ssa erillisin\xc3\xa4 pelimuotoina.'